೨೫ ವರ್ಷ ಪ್ರಾಯದ, ಜಮೈಕ ದೇಶದ 'ಉಸೈನ್ ಬೋಲ್ಟ್', ೨೦೧೨ ರ ಲಂಡನ್ ಒಲಂಪಿಕ್ಸ್ ನ ೧೦೦ ಮೀ ಓಟದ ಸ್ಪರ್ಧೆಯಲ್ಲಿ ೯.೬೩ ಸೆಕೆಂಡ್ ಗಳಲ್ಲಿ ಮುಗಿಸಿ, ಮೊದಲನೆಯವರಾಗಿ ವಿಜೃಂಭಿಸಿದರು. ಜಮೈಕಾದ ಅವರ ಜೊತೆಯ ಕಂಪ್ಯಾಟ್ರಿಯೆಟ್ ಗಳಾದ 'ಯೊಹಾನ್ ಬ್ಲೇಕ್',(೯.೭೫ ಸೆಕೆಂಡ್ಸ್) ಮತ್ತು ಅಮೆರಿಕಾದ, ಕಂಚಿನ ಪದಕ ವಿಜೇತ, ಜಸ್ಟಿನ್ ಗೆಟಿನ್(೯.೭೯ ಸೆಕೆಂಡ್ಸ್) ಕ್ರಮವಾಗಿ ಎರಡನೆ ಹಾಗೂ ಮೂರನೆಯ ಸ್ಥಾನವನ್ನು ಗಳಿಸಿದರು. ೬.೫ ಅಡಿ ಎತ್ತರದ ಯುಸೈನ್ ಓಟ ಪ್ರಾರಂಭಿಸಿದಾಗ ಶುರುವಿನಲ್ಲಿ ಸ್ವಲ್ಪ ತಡವಾಗಿ ಹಿಂದಿದ್ದರೂ ಮಧ್ಯ ದಾರಿಗೆ ಬರುವ ವೇಳೆಗೆ ಚೇತರಿಸಿಕೊಂಡು, ಕೊನೆಯ ೨೫ ಮೀ ದೂರವನ್ನು ಮಿಂಚಿನ ವೇಗದಿಂದ ಓಡಿ, 'ವಿಶ್ವದ ನೂರು ಮೀಟರ್ ಓಟದ ಇತಿಹಾಸದಲ್ಲಿ ವಿಕ್ರಮ'ವನ್ನು ಸಾಧಿಸಿದರು. ಇದು ಅವರ ವೈಕ್ತಿಕ ಜೀವನದ ಎರಡನೆಯ ಅತಿ-ವೇಗದ ಓಟವಾಗಿತ್ತು. ೪ ನೆಯ ಚಿನ್ನದ ಪದಕಗಳ ಸ್ಥಾನವನ್ನು ಗಳಿಸಿದರು. ೨೦೧೨ ರ ಲಂಡನ್ ಒಲಂಪಿಕ್ಸ್ ನ ನೂರುಮೀಟರ್ ಸ್ಪ್ರಿಂಟ್ ನ ೪ ನೆಯ ಸ್ಥಾನವನ್ನು(೯.೮ ಸೆಕೆಂಡ್ಸ್) ಒಲಂಪಿಕ್ಸ್ ಮೈದಾನದಲ್ಲಿ, ಅಮೆರಿಕದ ಟೈಸನ್ ಗೇ ಗಳಿಸಿದರು. ಜಮೈಕಾದ ಮತ್ತೋರ್ವ ಸ್ಪರ್ಧಾಳು, ಅಸಫಾ ಪೊವೆಲ್ ರವರ, ಓಟದ ವೇಗ ೧೧.೯೯ ಸೆಕೆಂಡ್ಸ್ ಆಗಿತ್ತು. ನೂರುಮೀಟರ್ ಸ್ಪ್ರಿಂಟ್ ನಲ್ಲಿ ಜೊತೆಯಲ್ಲಿ ಓಡಿದ ಇತರ ಓಟಗಾರರ ವೇಗ, ಅಮೆರಿಕಾದ ರ್ಯಾನ್ ಬೇಲಿ, ೯.೮೮ ಸೆಕೆಂಡ್ಸ್, ನೆದರ್ಲಾಂಡ್ ನ ಚುರಂಡಿ ಮಾರ್ಟಿನಾ ೯.೯೪ ಸೆಕೆಂಡ್ಸ್, ಟ್ರಿನಿಡಾಡ್ ನ ರಿಚರ್ಡ್ ಥಾಂಪ್ಸನ್,೯.೯೮ ಸೆಕೆಂಡ್ಸ್, ನಷ್ಟಿತ್ತು. 'ಯುಸೈನ್ ಬೋಲ್ಟ್' ಆಗಸ್ಟ್, ೯ ರಂದು, '೨೦೧೨ ರ ಲಂಡನ್ ಒಲಂಪಿಕ್ಸ್,' ನಲ್ಲಿ ಪುರುಷರ ೨೦೦ ಮೀ. ಓಟವನ್ನು ೧೯.೩೨ ಸೆಕೆಂಡ್ಸ್ ಸಮಯದಲ್ಲಿ ಮುಗಿಸಿ, ಹೊಸ ದಾಖಲೆಗಳನ್ನು ಸೃಷ್ಟಿಸಿದರು. 'ಎರಡನೆಯ ರಜತ ಪದಕ'ವನ್ನು ಜಮೈಕದವರೇ ಆದ ಅವರ ಗೆಳೆಯ, ಯೊಹಾನ್ ಬ್ಲೇಕ್, ೧೯.೪೪ ಸೆಕೆಂಡ್ ಗಳಲ್ಲಿ ಓಡಿ ಗಳಿಸಿದರು. 'ಮೂರನೆಯವರಾಗಿ ಕಂಚಿನ ಪದಕ'ವನ್ನು ಜಮೈಕಾದವರಾದ, ವಾರೆನ್ ವೇರ್ ೧೯.೮೪ ಸೆಕೆಂಡ್ ಗಳಲ್ಲಿ ಓಡಿ ತಮ್ಮದಾಗಿಸಿಕೊಂಡರು. ಸ್ಟೇಡಿಯಮ್ ನಲ್ಲಿ ಪ್ರಚಂಡ ಜನಸ್ತೋಮ ಕರತಾಡನಮಾಡಿ ತಮ್ಮ ಹರ್ಷವನ್ನು ಪ್ರಸ್ತುತಪಡಿಸಿದರು. ಅವರಲ್ಲಿ ಸಾಕಷ್ಟು ಕ್ರೀಡಾ-ಪ್ರೇಮಿಗಳು ಜಮೈಕಾದೇಶದವರು.

ಸ್ಪ್ರಿಂಟ್ ಓಟದಲ್ಲಿ ಮೊದಲಿನಿಂದಲೂ ತೀವ್ರ ಆಸಕ್ತಿಯಿತ್ತು
'ಅಮೆರಿಕದ ಅಪ್ರತಿಮ ವೇಗಿ-ಓಟಗಾರ ಕಾರ್ಲ್ ಲೂಯಿಸ್ ದಾಖಲೆಗಳನ್ನು ಸೃಷ್ಟಿಸಿದ್ದರು'
'ಉಸೈನ್ ಬೋಲ್ಟ್', 'ವಾಲ್ಡೆನ್ಸಿಯ ಶಾಲೆ, ಯಲ್ಲಿ
'೨೦೧೨ ರ ಲಂಡನ್ ಒಲಂಪಿಕ್ಸ್ ನ, ೧೦೦ ಮೀ ೨೦೦ ಮೀನಲ್ಲಿ ಅಪ್ರತಿಮ ದಾಖಲೆ'